שלמה ידידיה זעפראני

שלום כהן]]
בצעירותו
הרב שלמה ידידיה זעפראני (נולד בי' בתמוז תשי"ד, 11 ביולי 1954) אב בית הדין 'כתר תורה', וראש הישיבה לצעירים 'שפתי חיים', ומחבר ספרי הלכה. החל משנת ה'תשע"ו מכהן כנשיא איגוד עמלי התורה.

== ביוגרפיה ==
נולד בירושלים למזל ולחכם יצחק זעפראני ראש כולל "כתר תורה". נקרא שלמה על שמו של סביו חכם סלים (שלמה) זעפראני, ראש ישיבת 'דגל תורה' חאלב וממצילי כתר ארם צובא<ref></ref>.

בצעירותו למד בישיבת היישוב החדש, ולאחר מכן בשנת התשל"ג החל ללמוד בישיבת איתרי אצל רבי מרדכי אליפנט והרב רפאל הלוי וכסלבוים<ref></ref>. בשנת תשל"ד נישא לרעייתו רחל בת הרב עזרא הררי רפול - מנהל רוחני ב"שדה חמד"<ref></ref>, ועבר לגור בבית וגן.

לאחר נישואיו הצטרף לכולל "תפארת שרגא" בראשות הרב משה שמעון מירניק, בו למד במשך שלושים שנה<ref name=":0"></ref>. במקביל, למד גם בכולל שעל ידי ישיבת קול יעקב במשך 15 שנה, ונחשב מקורב לרב יצחק דזימיטרובסקי ולרב יהודה עדס, אשר אותו הוא מכנה מורי ורבי<ref></ref>.

במשך השנים היה בקשר קרוב גם עם הרב בן ציון אבא שאול שהתבטא עליו "ידידי ורב חביבי הרב המובהק המופלג בתוי"ש איש האשכולות בקי וחריף טובא"<ref>בהסכמה לספר משפט שלמה חלק ב', מובא בעמוד 4</ref>.
הרב זעפראני מימין, לשמאלו הרב [[דוד אברהם]]

== פעילות ציבורית ==
בשנת ה'תשמ"ה הוסמך לדיינות על ידי רבי מנצור בן שמעון, הרב שלום מזרחי והרב עובדיה יוסף. בשנת ה'תש"ן החל לעסוק בדיינות בבית הדין לממונות בשכונת הר נוף, יחד עם הרב חנוך פרידמן והרב געלדצאלער. 

החל משנת ה'תשס"ד שימש כדיין בהרכב בית דין בארץ ישראל ובצרפת, לצד הרב מרדכי גרוס<ref></ref>.

בשנת ה'תשמ"ד התמנה לרב קהילת אהל משה בהר נוף. החל משנת ה'תשנ"ג מכהן גם כאב בית הדין כתר תורה בהר נוף, וכראש כולל "כתר תורה" שהוקם על ידי אביו.

בשנת ה'תשע"ח ייסד את ישיבת "שפתי חיים" לצעירים בשכונת הר נוף<ref></ref><ref name=":2"></ref>, והוא מכהן בה כראש הישיבה. בשנת ה'תשע"ט עברה הישיבה למשכנה החדש.

החל משנת ה'תשע"ו מכהן כנשיא איגוד עמלי התורה המונה תחתיו עשרים ושש קהילות אברכים מבני ספרד בירושלים, וכל הנעשה בקהילות הללו נעשה על פיו<ref></ref>. כמו כן מכהן כנשיא וכרב קהילות בבית שמש, פוריה<ref></ref>, חריש ועוד. בשנת ה'תשע"ח ערך איגוד עמלי התורה כינוס באולמי תמיר ונכחו בו כ-700 אברכים. כיום בקהילות שבנשיאות הרב זעפראני חברים לפי הערכות כשלושת אלפים אברכים, מבני קהילות ספרד<ref></ref>.

משמש גם כאב"ד בבית הדין שע"י ישיבת "חברת אהבת שלום" בראשות הרב יעקב משה הלל.

בשנת ה'תשפ"א הוקם בית ההוראה "חקת משפט צפון" בעיר רכסים, בנשיאותו<ref></ref>.

== גישתו ההלכתית ==
הרב זעפראני מרבה לעסוק בנושאים אקטואליים, בדיני ממונות בשאלות העולות בבית הדין, או בשאלות אקטואליות הנשלחות אליו מציבור האברכים בקהילות שבנשיאותו. על פי רוב, הוא עוסק בספריו בדברי הגמרא והפוסקים הראשונים ובחקר והעמקה בהם, ופחות בהבאת ציונים רבים ומראי מקומות.

פסק שמותר על פי ההלכה לרוב השכנים לכוף את דעתם על מיעוט השכנים כדי לאשר חוק פינוי בינוי על דירתם, כאשר מוסכם על רב או דיין בצד ג' שהעסקה כדאית<ref>עמלי התורה, [https://textratz.co.il/wp-content/uploads/2020/11/02-בהתאסף-אדר-תשעז.pdf בהתאסף - גיליון ב'], ירושלים תשע"ז, עמ' 8</ref>.

באייר תשע"ו הצטרף וחתם על פסק הדין של הרב אברהם שרמן נגד הסכמי קדם נישואין.

הרב זעפראני מצדד בחובת שמירת חוקי המדינה כחובה הלכתית, ופסק לאסור לפקיד עובד ציבור הממונה על הקצאת מגרשים, לקבל "מתנות אישיות" על מנת לזרז את תהליך ההקצאה, ואף אסר על הנותן לתת, על אף שנותן בכדי לדחות משחדים אחרים<ref></ref>.

במהלך שנת 2020 פרסם פסקי הלכה רבים בשאלות הנובעות מהתפרצות נגיף הקורונה<ref name=":3">עמלי התורה, [https://textratz.co.il/wp-content/uploads/2020/11/בהתאסף-תשרי-תשפא-15.pdf בהתאסף גיליון ט"ו], תשרי תשפ"א, עמ' נב</ref>.
==עמדה פוליטית==
במשך שנים הרב זעפראני נמנע מהשתייכות באופן מובהק לצד פוליטי כלשהו בציבור החרדי. הוא החזיק בקשר קרוב ומתמשך עם הרב שמואל אויערבאך וקבל ממנו הסכמה לספריו. הרב אויערבאך מכנהו "ידידי וחביבי יקר היקרים"<ref>בהסכמה לספר משפט שלמה ב, הובא בעמ' 6</ref>. מאידך, קשור לרבים מחברי מועצת גדולי התורה של דגל התורה, ובפתיחת ישיבת שפתי חיים עלה למעונם של הרב חיים קניבסקי והרב גרשון אדלשטיין<ref name=":2" />.

ביחס לעמדתו הפוליטית בציבור החרדי-ספרדי, מחד הוא נחשב למקורב לרב יהודה עדס ולאחד ממקימי מרביצי תורה בשעתו, בכנס השלישי של מרביצי תורה אף נשא דברים<ref>חוברת [https://tablet.otzar.org/he/pages/?&pagenum=1&book=50057 מרביצי תורה ספרדים] באתר אוצר החכמה, ירושלים תשנ"ד, עמ' 64</ref>. עם זאת נחשב במשך השנים למקורב לרב עובדיה יוסף ולבניו הרב יצחק יוסף והרב דוד יוסף.

החל משנת ה'תש"פ החל להתקרב לתנועת ש"ס ולהשתתף בכינוסיה, כיום הוא תומך בתנועת ש"ס בבחירות לכנסת ובבחירות לרשויות המקומיות.
יחד עם הרב [[יהודה עדס]]

== ספריו ==
* שו"ת שמרו משפט א - דיני ממונות וברורים וחקרי הלכות בדינים המצויים, מתוך בית הדין כתר תורה, תשס"ד
*שו"ת שמרו משפט ב - דיני ממונות וברורים וחקרי הלכות בדינים המצויים, מתוך בית הדין כתר תורה, תשס"ח
*שו"ת שמרו משפט ג - דיני ממונות וברורים וחקרי הלכות בדינים המצויים, מתוך בית הדין כתר תורה, תשע"ו
*שו"ת שמרו משפט ד - דיני ממונות וברורים וחקרי הלכות בדינים המצויים, מתוך בית הדין כתר תורה, תשע"ו
*ויזרע יצחק - באורי סוגיות ובירורי הלכות שנמסרו כשיעורים, הלכות מליחה ובשר בחלב, תשנ"ח
*ויזרע יצחק - באורי סוגיות ובירורי הלכות שנמסרו כשיעורים, הלכות תערובות, תשס"ב
*ויזרע יצחק - באורי סוגיות ובירורי הלכות שנמסרו כשיעורים, הלכות שבת, תשס"ב
*יבא ידיד (שני חלקים) - שו"ת בארבעת חלקי שולחן ערוך (נכתב על ידי תלמידיו), תשע"ד
* יחד עם הרב [[אלעזר מנחם מן שך]]משפט שלמה א - ביאור הלכות וסוגיות אקטואליות בהלכות נזיקין ושכנים, תשנ"ה
*משפט שלמה ב - ביאור הלכות וסוגיות אקטואליות בהלכות שכירות, תשנ"ו
*משפט שלמה ג - ביאור הלכות וסוגיות אקטואליות בהלכות אבידה, שאילה ונושאים נוספים, תשנ"ז
*משפט שלמה ד - ביאור הלכות וסוגיות אקטואליות בנושאים בחושן משפט, תש"ס
*עטרת שלמה 'אורח חיים - בירורי הלכות מצויות, תשע"א
*עטרת שלמה 'אבן העזר - בירורי הלכות מצויות, תש"פ
*עין ידיד א - ביאורים ופלפולים בסוגיות הלכתיות בהלכות נדה וייחוד, תשע"ד
*עין ידיד ב - ביאורים ופלפולים בסוגיות הלכתיות בהלכות שבת, תשע"ז
*תשורי מראש אמנה - שיחות ומאמרים ופרקי אמונות, דעות והשקפות, על פי סדר פרשיות התורה ומועדי ישראל, תשס"ג
*עין ידיד (שמיטה) - ביאורים ופלפולים בסוגיות הנוגעות למצוות השמיטה, הוצאת טקסט רץ, ירושלים תשפ"ב

== קישורים חיצוניים ==

* 
* [https://www.kikar.co.il/tag.php?t=הרב+שלמה+זעפרני הרב שלמה זעפראני] באתר כיכר השבת
* 
* 

==הערות שוליים==

קטגוריה:בוגרי ישיבת איתרי
קטגוריה:בוגרי ישיבת היישוב החדש
קטגוריה:דיינים ישראלים
קטגוריה:מחברי ספרי שו"ת ישראלים
קטגוריה:ראשי ישיבה ספרדיים
קטגוריה:ישראלים שנולדו ב-1954